CELEX: 62010TN0217
Language: el
Date: 2010-05-11 00:00:00
Title: Υπόθεση T-217/10: Προσφυγή της 11ης Μαΐου 2010 — Rautaruukki Oyj κατά ΓΕΕΑ — Manuel Vigil Pérez (MONTERREY)

17.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 195/26
            
         Προσφυγή της 11ης Μαΐου 2010 — Rautaruukki Oyj κατά ΓΕΕΑ — Manuel Vigil Pérez (MONTERREY)
   (Υπόθεση T-217/10)
   2010/C 195/40
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Rautaruukki Oyj (Ελσίνκι, Φινλανδία) (εκπρόσωπος: J. Tanhuanpää, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Manuel Vigil Pérez (Μαδρίτη, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμόνισης της Εσωτερικής Αγοράς (εμπορικά σήματα, σχέδια και υποδείγματα), της 24ης Φεβρουαρίου 2010, στην υπόθεση R 1001/2009-2,
            
         
               —
            
            
               να απορρίψει την απόφαση του τμήματος ανακοπών B 1173707 στο σύνολό της,
            
         
               —
            
            
               να δεχθεί την καταχώριση του σήματος της προσφεύγουσας «MONTERREY» για όλα τα προϊόντα των κλάσεων 6 και 19 σύμφωνα με την αίτηση της προσφεύγουσας για την καταχώριση κοινοτικού σήματος αριθ. 5276936,
            
         
               —
            
            
               να καταδικάσει το καθού στα δικαστικά έξοδα της παρούσας διαδικασίας, καθώς και στα έξοδα της ενώπιον του τμήματος προσφυγών και
            
         
               —
            
            
               να καταδικάσει την αντίδικο ενώπιον του τμήματος προσφυγών στα δικαστικά έξοδα, συμπεριλαμβανομένων και εκείνων στα οποία υποβλήθηκε η προσφεύγουσα ενώπιον του τμήματος προσφυγών, εφόσον η αντίδικος αυτή καταστεί παρεμβαίνουσα στην παρούσα υπόθεση.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «MONTERREY», για προϊόντα και υπηρεσίες των κλάσεων 6, 19 και 37
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισμένο στην Ισπανία υπ’ αριθ. 1695663 εικονιστικό σήμα «MONTERREY», για υπηρεσίες της κλάσεως 37. Το καταχωρισμένο στην Ισπανία υπ’ αριθ. 1695662 εικονιστικό σήμα «MONTERREY», για υπηρεσίες της κλάσεως 36
   
      Απόφαση του τμήματος ανακοπών: Μερική αποδοχή της ανακοπής
   
      Απόφαση του τμήματος προσφυγών: Απορρίπτει εν μέρει την προσφυγή
   
      Λόγοι ακυρώσεως:
   
   
                
            
            
               Η προσφεύγουσα προβάλλει τρεις λόγους ακυρώσεως προς στήριξη της προσφυγής της.
            
         
                
            
            
               Η προσφεύγουσα ισχυρίζεται με τον πρώτο λόγο ότι η προσβαλλόμενη απόφαση εκδόθηκε κατά παράβαση του άρθρου 8, παράγραφος 1, στοιχείο β', του κανονισμού 207/2009, καθόσον το τμήμα προσφυγών εκτίμησε εσφαλμένα την ομοιότητα των προϊόντων και υπηρεσιών.
            
         
                
            
            
               Με τον δεύτερο λόγο ακυρώσεως, η προσφεύγουσα θεωρεί ότι η προσβαλλόμενη απόφαση εκδόθηκε κατά παράβαση του κανόνα 99 του κανονισμού 2868/95 της Επιτροπής, περί της εφαρμογής του κανονισμού 40/94, καθόσον το τμήμα προσφυγών εσφαλμένως συνήγαγε ότι η μετάφραση του προγενέστερου δικαιώματος αντιστοιχούσε στο πρωτότυπο.
            
         
                
            
            
               Με τον τρίτο λόγο ακυρώσεως, η προσφεύγουσα υποστηρίζει ότι η προσβαλλόμενη απόφαση παραβιάζει τις αρχές της προστασίας της δικαιολογημένης εμπιστοσύνης, της ίσης μεταχείρισης και της νομιμότητας.